Nach Maracaibo simmer daenn mit uebernachtig ide Stadt Coro, z-Chichiriviche acho.  Das isch e Stadt ade Kueschte. Det simmer  au noed lang bliibe.  Mer haend ein Rucksack packt mit Chleider, Aesse und alles fuer de Strand UND 2 HAENGEMATTE und sind miteme Böötli ufe Insle oeppe 40min vode kueschte entfernt, gfahre.  Das isch ja wohl en Traum vomene Strand gsi wo ois det erwartet haet...  Unglaublich... s`Paradies persoenlich...    Det haemmer die letschte 3 Taeg verbracht. Mir sind de ganz Tag entweder im Wasser, ade Sunne oder i oisne HAengematte glaege und haend eifach nur chli d-Rueh und s-Meer  gnosse...    Schoen... obwohl s-meer daenn doch irgendwaenn mal mued macht.  Ich  bin mittlerwiile Schwarz und nuemme z-erchaenne.    Ide Nacht haemmer i oisne Haengematte gschlafe und scho es bitzeli gfrore, aber waemmer am Morge verwachtet und s-erscht wo mer gseht das kristallklare wasser isch und d-sunne eim s-gsicht waermt, daenn choennts gar nuemm schoenner sii. (am zweite Morge haet ois zwar en churze Raege gweckt... haha)    Nah zwei Taeg isch ois de gliich Ma wo ois mitem Böötli bracht haet, wieder go hole cho und mir hend ois uf de Weg zrugg nach Caracas gmacht.    Das isch uf jedefall es schoens aendi gsi vo oisere Rundreis dur Venezuela.  Im Bus zrugg nach Caracas haets daenn no chli es Problem gaeh. En Maa i Uniform (irgend en Securitas vom Staat) haet e Frau im Bus begrabscht und sie isch ufgstande haet en beschimpft und em de Rucksack mehrmals uf de Chopf ghaue und und und... am aend haet de Bus aghalte und d-Polizei isch cho und  gwuessi luet haend muesse als zuege ussage und blablabla... d-Frau isch voellig verzwiiflet gsi...  s`bescht am ganze isch, das isch das ganze doch tatsaechlich verschlafe han und erscht verwachet bin, wo d¨polizei cho isch... schad...